Приложение № 5 към **чл. 4, ал. 1** (ДВ, бр. 67 от 2019 г., в сила от 28.08.2019 г.)

**ДО**

**ДИРЕКТОРА НА**

**РИОСВ ВАРНА**

**У В Е Д О М Л Е Н И Е**

**за инвестиционно предложение**

От: НИКОЛАЙ ДОБРЕВ АНГЕЛОВ

*(име, адрес на възложителя)*

гр. Балчик, пл. „21 септември“ № 6, БУЛСТАТ 000852544

*(седалище, булстат)*

Пощенски адрес за кореспонденция: гр. Балчик, пл. „21 септември“ № 6,

Телефон, факс и e-mail: тел. 0579/72070, факс 0579874117, e-mail: mayor@balchik.bg

Управител или изпълнителен директор на фирмата-възложител:

КМЕТ НА ОБЩИНА БАЛЧИК

Лице за контакти: Димитрин Димитров

Адрес за кореспонденция: гр. Балчик, пл. „21- септември“ № 6,

Телефон за връзка: 0895554009

**УВАЖАЕМИ ГОСПОДИН ДИРЕКТОР,**

Уведомяваме Ви, че **Община Балчик** има следното предложение:

1. **Характеристика на инвестиционното предложение:**

**,,Изграждане на кръгово кръстовище между път DOB 1149 Албена – Балчик, път DOB 3016 Балчик, м-ст ,,Кулака“, улица ,,Д-р Златко Петков“ и ул. ,,Магнолия“ (к. з. ,,Двореца“)**

Целта на работния проект е да даде пълно проектно решение, като осигури и съответствието с изискванията на чл. 169 от ЗУТ.

Работният проект е разработен с технически елементи съответстващи на нормите за проектиране на кръгово кръстовище, съгласно наредба РД-02-20-2 от 20 декември 2017 г. за планиране и проектиране на комуникационно-транспортните системи на урбанизираните територии при условието за максимално придържане към съществуващата улична инфраструктура.

**Съществуващо положение.  
2. Обща част – местоположение -** Кръстовището се намира в източната част на града и е между между път DOB 1149 Албена – Балчик, път DOB 3016 Балчик, м-ст „Кулака“, улица „Д-р Златко Петков“ и ул. „Магнолия“ (к. з. „Двореца).То е характерно с голямата си натовареност през летния сезон.

**3. ПРОЕКТНО РЕШЕНИЕ**

**3.1. Обща част.**

Основни проектни технически елементи:

* Клас на улиците – четвърти;
* Клас на пътя – Местни пътища;
* Категория на строежа – трета:

**3.2 Ситуация**

Кръговите кръстовища имат високо ниво на пътна безопасност, ако се спазват следните основни принципи:

1.възможно включване на входящите клонове в лентата на кръговата крива под прав ъгъл;

2.ясно пренасочване на движещите се направо автомобили през най-вътрешната за кръга лента;

3.еднолентови изходи от кръговото кръстовище.

Кръговото кръстовище е саморегулиращо се по правилото за предимство на движещия се в кръга.Представеното кръгово кръстовище е проектирано съгласно Глава четвърта „Норми за проектиране на улици” от Наредба № РД-02-20-2 от 20 декември 2017 г. „За планиране и проектиране на комуникационно-транспортната система на урбанизираните територии”, Раздел IV „Улични кръстовища и възли”.

Избраният тип кръстовище е ,,малко кръгово кръстовище'' съгласно съгласно чл. 104 (1), т.1. от Наредбата.

Геометричните елементи на кръговото кръстовище съгласно Приложение №25 към чл. 105 от Наредбата са:

* Външен диаметър -14,50 м;
* Ширина на платното за движение в кръга - 6,00 м
* Вътрешен диаметър - 8,50 м;

Останалите елементи: ширини на лентите при входящите и изходящите, радиусите на закръгляване на бордюрите при входящите и изходящите клонове са съгласно Таблици 3 и 4 от Приложение №25 към чл. 105 от Наредбата.

**3.3. Вертикална планировка**

На база геодезическата снимка е направена вертикална планировка на кръстовището, която запазва съществуващите бордюри и тротоари, където е възможно.

**3.4.Напречен наклон**

Проектния напречен наклон запазва съществуващия наклон на кръстовището.

**3.5.Избор на износващ пласт**

С проекта се предвижда износващ пласт от асфалтова смес тип “А” с дебелина-4см. Износващия пласт за всички площи извън активните ленти на директното трасе, също се предвижда от плътен асфалтобетон тип “А”- 4см.

**3.6. Типов напречен профил**

В чертеж №3 е показан типов напречен профил. На местата, където настилката на новото кръгово съвпада със съществуваща асфалтова настилка се предвижда:

* Фрезоване за осигуряване на полагането на 2 пласта по 4см (общо 8см).
* Полагане на пласт от неплътен асфалтобетон с минимална дебелина 4см, като при по-големите нивелетни разлики дебелината му ще е по-голяма.
* Полагане на пласт от плътен асфалтобетон с дебелина 4см.

**3.7. ОТВОДНЯВАНЕ**

Отводняването на кръстовището е повърхностно, като водата се отвежда от съществуваща дъждоприемна шахта към близкото дере.

**5. Природни ресурси, предвидени за използване по време на строителството и експлоатацията:**

През строителния период ще се използва трошен камък, асфалт, бетон и вода.

През периода на експлоатацията основно ще се натовари почвата и геоложката основа.

**6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води;**

Не се очакват вещества, които да са опасни при контакт с води.

**7. Очаквани общи емисии на вредни вещества във въздуха по замърсители:**

Емисии на вредни вещества в атмосферния въздух ще се образуват единствено в резултат от движението на МПС при строителството. Това няма да повлияе на общия фон.

**8. Отпадъци, които се очаква да се генерират, и предвиждания за тяхното третиране:**

С обхват и съдържание съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г. (ДВ, бр. 89 от 2012 г.).

**9. Отпадъчни води (очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект /водоплътна изгребна яма и др.):**

Отпадъчните води няма да се формират. За работниците ще се поставят „сухи“ тоалетни.

**10. Опасни химични вещества, които се очаква да бъдат налични на площадката на предприятието/съоръжението (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях):**

Не касае за обекти с висок и нисък рисков потенциал, съгласно чл. 99б ЗООС.

І. Моля да ни информирате за необходимите действия, които трябва да предприемем, по реда на глава шеста ЗООС и чл. 31 от ЗБР.

ІІ. Друга информация (не е задължително за попълване) – Няма.

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви): Не е приложимо

Прилагам:

1. Обяснителна записка - 1 бр. на електронен и хартиен носител;

0 Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

х Желая да получавам електронна кореспонденция във връзка с предоставяната услуга на посочения от мен адрес на електронна поща.

0 Желая писмото за определяне на необходимите действия да бъде получено чрез лицензиран пощенски оператор.

Дата: 20.05.2024 г. Уведомител: …………………